b'\n_START_ARTICLE_\nJohannes Rydberg\n_START_SECTION_\n\xc5\xbdivljenje in delo\n_START_PARAGRAPH_\nRydberg je najbolj znan po izpeljavi Rydbergove ena\xc4\x8dbe leta 1888, ki jo je uporabil za napoved valovnih dol\xc5\xbein fotonov (svetlobe in drugega elektromagnetnega valovanja), izsevanega pri spremembah energijskih nivojev elektrona v atomu._NEWLINE_Fizikalna konstanta, znana kot Rydbergova konstanta se imenuje po njem. Prav tako se po njem imenuje fizikalna enota rydberg, atomska enota za energijo (Hartreejeva energija), izpeljana iz Rydbergove konstante. Vzbujeni atomi z velikim glavnim kvantnim \xc5\xa1tevilom, ki ga izra\xc5\xbea n v Rydbergovi ena\xc4\x8dbi, se imenujejo Rydbergovi atomi Rydbergova vera da lahko raziskave spektrov pomagajo pri teoreti\xc4\x8dnem razumevanju atomov in njihovih kemi\xc4\x8dnih zna\xc4\x8dilnosti se je uresni\xc4\x8dila leta 1913 z Bohrovim delom (glej spekter vodikovega atoma)._NEWLINE_Rydberg je pou\xc4\x8deval na Univerzi v Lundu.\n_START_SECTION_\nPoimenovanja\n_START_PARAGRAPH_\nPo njem se imenuje udarni krater Rydberg na Luni in asteroid glavnega asteroidnega pasu 10506 Rydberg.'